N1 hf. mun héðan í frá heita Festi hf. samkvæmt nýjum samþykktum hluthafafundar félagsins í dag . Þá var á samþykkt endurskoðuð starfskjarastefna fyrir félagið , en hún gerir ráð fyrir að hámarks kaupauki forstjóra geti orðið að hámarki 3 mánuðir í stað 6 mánaða áður , óheimilt sé að greiða umfram ráðningarsamning við uppsögn forstjóra . Vill stjórn félagsins með þessu skapa fordæmi í íslensku atvinnulífi með því að „ sýna hógværð í breytilegum launagreiðslum til æðstu stjórnenda . “ Ásmundur Einar Daðason ráðherra vinnumála ræddi sérstaklega kaupaukagreiðslur N1 í ræðu sinni á Alþingi á dögunum , þar sem hann meðal annars sagði „ ég segi við lífeyrissjóðina og aðra sem eiga í þessu fyrirtæki að þessari vitleysu verður að ljúka . Þessa tillögu verður að draga til baka . “ Auglýsing Stjórn Lífeyrissjóðs verzlunarmanna sem er stærsti hluthafi N1 fundaði um þessi áform stjórnar N1 að taka að nýju upp kaupaukakerfi og hið sama gerði stjórn Gildis lífeyrissjóðs . Stjórn félagsins ákvarð í kjölfarið að leggja fram nýja tillögu að starfskjarastefnu fyrir hluthafafundinn í dag , með breyttum og hófsamari tillögum , sem þó gera ráð fyrir möguleikanum á kaupaukum . Björgólfur Jóhannsson fyrrverandi forstjóri Icelandair kemur nýr inn í stjórn félagsins en með honum í stjórninni verða eftir kosningu nýrrar stjórnar í dag þau Guðjón Karl Reynisson , Kristín Guðmundsdóttir , Margrét Guðmundsdóttir og Þórður Már Jóhannesson . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .